ITD บวกเกือบ 3% หลังคว้างานก่อสร้างใหม่ มูลค่า 2 พันลบ.
ITD บวกเกือบ 3% หลังคว้างานก่อสร้างใหม่ มูลค่า 2 พันลบ. ล่าสุดอยู่ที่ 1.93 บาท บวก 0.05 บาท หรือ 2.66% มูลค่าซื้อขาย 4.50 ล้านบาท
ITD บวกเกือบ 3% หลังคว้างานก่อสร้างใหม่ มูลค่า 2 พันลบ. ล่าสุดอยู่ที่ 1.93 บาท บวก 0.05 บาท หรือ 2.66% มูลค่าซื้อขาย 4.50 ล้านบาท
8 ต.ค. 2562

ผู้สื่อข่าวรายงานว่า ราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ล่าสุด ณ เวลา 10.11 น. อยู่ที่ 1.93 บาท บวก 0.05 บาท หรือ 2.66% สูงสุดที่ 1.94 บาท ต่ำสุดที่ 1.89 บาท ด้วยมูลค่าซื้อขาย 4.50 ล้านบาท

ทั้งนี้ ราคาหุ้นปรับตัวขึ้นหลังเมื่อวันที่ 30 กันยายน พ.ศ. 2562 บริษัทฯ ได้ร่วมลงนามในสัญญาก่อสร้างกับสำนักงานตำรวจแห่งชาติ เพื่อดำเนินการก่อสร้างโครงการอาคารรักษาพยาบาลและฟื้นฟูข้าราชการตำรวจ โรงพยาบาลตำรวจ ซึ่งเป็นอาคารสูง 20 ชั้น และชั้นใต้ดิน 3 ชั้น จำนวน 1 อาคาร พื้นที่รวม 63,304 ตร.ม. ประกอบด้วยงานโครงสร้าง, งานสถาปัตยกรรม, งานวิศวกรรมระบบ และงานระบบก๊าซทางการแพทย์ มูลค่าโครงการ 2.06 พันล้านบาท